《自归州陆行至夔州 其二》
宋代·刘仪凤

旷野无人宿，危亭犯雨过。岭云堆屃赑，刹海现兜罗。

酒触秋怀壮，天留暮色多。不胜行役苦，裁入竹枝歌。

作者简介：（1111—1176）普州人，字韶美。高宗绍兴二年进士。擢第十年始受任蓬溪尉。绍兴末迁秘书丞、礼部员外郎，草笺奏以典雅称。孝宗时迁兵部侍郎兼侍讲。喜储书，凡万余卷，御史张之纲劾以录四库书以传私室，罢归蜀。后起知汉州、果州。